CELEX: C2009/130A/01
Language: el
Date: 2009-06-09 00:00:00
Title: Πρόσκληση προς υποβολή υποψηφιοτήτων — Διευθυντής της Διεύθυνσης Πρωτοκόλλου και Επισκέψεων

9.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CA 130/1
            
         Πρόσκληση προς υποβολή υποψηφιοτήτων
   Διευθυντής της Διεύθυνσης Πρωτοκόλλου και Επισκέψεων
   (2009/C 130 A/01)
   Προσεχώς θα κενωθεί η θέση του διευθυντή στην Διεύθυνση Πρωτοκόλλου και Επισκέψεων (βαθμός AD 14 ή AD 15) στο Δικαστήριο των Ευρωπαϊκών Κοινοτήτων. Η πλήρωση της θέσεως αυτής θα γίνει με εφαρμογή του άρθρου 29 παράγραφος 2 του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων.
   Φύση των καθηκόντων
   Ο κάτοχος της θέσεως αυτής είναι επιφορτισμένος να διευθύνει και να συντονίζει τις δραστηριότητες της Διευθύνσεως Πρωτοκόλλου και Επισκέψεων, υπό την εποπτεία του Γραμματέα του Δικαστηρίου.
   Ο διευθυντής της Διεύθυνσης Πρωτοκόλλου και Επισκέψεων καλείται να ασκεί τα καθήκοντα του προϊσταμένου πρωτοκόλλου του Δικαστηρίου και, στο πλαίσιο αυτό, να επιβλέπει την οργάνωση των επισήμων επισκέψεων υψηλών προσωπικοτήτων στο Δικαστήριο, καθώς και τη διοργάνωση πανηγυρικών συνεδριάσεων και άλλων επισήμων εκδηλώσεων.
   Είναι επίσης υπεύθυνος της υπηρεσίας επισκέψεων, πράγμα το οποίο περιλαμβάνει:
   
               —
            
            
               την προετοιμασία επιμορφωτικών και ενημερωτικών επισκέψεων (περίπου 15 000 επισκέπτες κατ' έτος),
            
         
               —
            
            
               τη διοργάνωση στο Δικαστήριο συναντήσεων με εθνικούς δικαστές.
            
         Ο διευθυντής της Διεύθυνσης Πρωτοκόλλου και Επισκέψεων επιμελείται ιδιαίτερα για την ορθή διαχείριση του προσωπικού της διευθύνσεώς του. Ειδικότερα, τονώνει το ενδιαφέρον τους για την εργασία, φροντίζει για την επαγγελματική τους κατάρτιση και την προσαρμογή τους στις ανάγκες της υπηρεσίας. Στα καθήκοντά του περιλαμβάνεται επίσης η βελτίωση των μεθόδων εργασίας και η χρησιμοποίηση με τον καλύτερο δυνατό τρόπο των πόρων και των εργαλείων εργασίας που διαθέτει. Τέλος, με την ιδιότητα του εξουσιοδοτημένου διατάκτη, εξασφαλίζει τη χρηστή διαχείριση των πιστώσεων που έχει στη διάθεσή του.
   Απαιτούμενα προσόντα και διπλώματα
   
               —
            
            
               Πλήρης πανεπιστημιακή κατάρτιση βεβαιωνόμενη με σχετικό πτυχίο
            
         
               —
            
            
               Άριστη γνώση και μεγάλη επαγγελματική πείρα στους τομείς δραστηριότητας της διευθύνσεως
            
         
               —
            
            
               Ικανότητα να διευθύνει μια διοικητική μονάδα·
            
         
               —
            
            
               Καλή γνώση της αγγλικής και της γαλλικής.
            
         Υποβολή υποψηφιοτήτων
   Οι υποψηφιότητες για τη θέση αυτή πρέπει να περιέλθουν στο Δικαστήριο, αποκλειστικώς με ηλεκτρονικό ταχυδρομείο, στην ηλεκτρονική διεύθυνση: DIR-PV-CURIA@curia.europa.eu το αργότερο μέχρι τις 27 Ιουνίου 2009 και ώρα 13:00 Κάθε υποβολή υποψηφιότητας πρέπει να συνοδεύεται από λεπτομερές βιογραφικό σημείωμα και κάθε άλλο χρήσιμο έγγραφο.